Kanji Vada Recipe In Hindi By Sonia Goyal - कांजी वड़ा रेसिपी
Kanji Vada Recipe In Hindi By Sonia Goyal – कांजी वड़ा रेसिपी
Beverage Recipes, Recipes / Tags: easy recipes, healthy recipes, indian cuisine, rajsthani cuisine, recipes, recipes by sonia goyal, veg recipes, vegan recipes, yummy recipes
कांजी वड़ा (Kanji Vada), राजस्थान का प्रसिद्ध पारम्परिक पेय है जिसे दो भागों में बनाया जाता है. पहले राई और विभिन्न इंडियन मसालों के साथ कांजी तैयार की जाती है . फिर चौले की दाल से वड़ा बनाया जाता है.
त्यौंहारों के दौरान कई फ्राइड डिशेज़ बनाई व खाई जाती है जिसका सीधा असर आपके डाइजेस्टिव सिस्टम पर पड़ता है. कांजी वड़ा पाचन तंत्र के लिए बहुत अच्छा होता है. यहीं कारण है कि राजस्थान में बड़े त्यौंहारों जैसे होली, दिवाली और शीतला अष्टमी आदि के अवसर पर हर घर में कांजी वड़ा आवश्यक रूप से बनाया जाता हैं. भारत में कांजी वड़ा गर्मियों में स्ट्रीट फ़ूड के तौर पर आसानी से मिल जाता है.
आइये सीखते हैं कांजी वड़ा बनाने की रेसिपी (Kanji Vada Recipe).
Serving : 1 लीटर
Prep Time : 20 मिनट
Cook Time : 30 मिनट
Passive Time : 50 मिनट
कांजी बनाने के लिए हमें चाहिये :
पानी : 1 लीटर
राई : 2 छोटा चम्मच
नमक : 1/2 छोटा चम्मच
काला नमक : 1/2 छोटा चम्मच
लाल मिर्च पाउडर : 1/2 छोटा चम्मच
तेल : 1/2 छोटा चम्मच
हींग : 1 चुटकी
वड़ा बनाने के लिए हमें चाहिये :
चौले की दाल : 100 ग्राम
सौंफ : 1/2 छोटा चम्मच
तेल : 250 मिली
कांजी वड़ा बनाने की रेसिपी का विडियो (Kanji Vada Recipe Video):
कांजी वड़ा बनाने की रेसिपी विस्तार से (Kanji Vada Recipe):
सबसे पहले एक बर्तन में पानी उबाल लीजिये और फिर इसे सामान्य तापमान तक ठंडा होने दीजिये.
अब इसमें सभी मसाले डाल कर अच्छी तरह मिला लीजिये.
फिर इस बर्तन को ढक कर इसे दो दिन के लिए सूखे व गर्म स्थान पर रखें. दो दिन में पारंपरिक स्वाद वाली खट्टी कांजी तैयार हो जाएगी.
कांजी परोसते हुए इसे अच्छी तरह से हिलाएं ताकि बर्तन के तले में बैठे हुए सभी मसाले अच्छी तरह मिल जाएं.
वड़े बनाने के लिए चौले की दाल रात भर पानी में भीगने दीजिये.
सुबह दाल का पानी निकाल कर मिक्सी में दाल गाढ़ी पीस लीजिये. ध्यान रहे यह थोड़ी सी दानेदार रहे.
पीसी हुई दाल में सौंफ और नमक मिला लीजिये.
अब एक कड़ाही में तेल गर्म कीजिये.
दाल के मिश्रण को अंगुलियों पर फैलाते हुए वड़े का आकार दीजिये और गर्म तेल में तलने के लिए डालते जाइये.
वड़ों को मध्यम आंच पर सुनहरा होते तक तलिये.
कांजी वड़ा परोसते समय वड़ों को गुनगुने पानी में डालकर दोनों हथेलियों के बीच रख कर हल्का हल्का दबाकर निचोड़ दीजिये. ध्यान रहे वड़े टूटने नहीं चाहिये.
ऐसा करने से वड़े मुलायम भी हो जाएँगे और उनका अतिरिक्त तेल भी निकल जाएगा.
इस तरह तैयार है पारंपरिक स्वाद वाले कांजी वड़े.
रेसिपी नोट :
यदि आप चौले की दाल के स्थान पर मूंग की दाल के वड़े बनाना चाहते हैं तो 4 घंटे भी दाल पानी में भिगोना पर्याप्त है.
लाल मिर्च अचार रेसिपी (Lal Mirch Achar Recipe)
मोदक रेसिपी (Modak Recipe)
मूंग के लड्डू (Moong Dal Laddu Recipe)
समोसा रेसिपी (Samosa Recipe)
लेमन राइस रेसिपी (Lemon Rice Recipe)
कांजी वड़ा बनाने की रेसिपी से सम्बंधित अपने प्रश्न व अनुभव मुझे नीचे कमेंट सेक्शन में लिख भेजिए.
Cheese Sandwich Recipe In Hindi By Sameer Goyal - पनीर सैंडविच रेसिपी / 30 Nov-2016
[…] कांजी वड़ा रेसिपी (Kanji Vada Recipe) […]
Proove You Are A Human * Time limit is exhausted. Please reload the CAPTCHA. − 1 = three